# Davor Šuker

### Izvor: Wikipedija

Davor Šuker

Osvojene medalje
Nogomet
Svjetska prvenstva
Bronca | Francuska 1998. |

Davor Šuker (Osijek, 1. siječnja 1968 - ), bivši hrvatski nogometaš.

Igrajući na mjestu napadača, Šuker je bio planetarno popularan i jedan od najboljih napadača 90-ih godina. I danas je velikom broju zemalja na svijetu prva asocijacija na riječ Hrvatska, uz more, upravo Davor Šuker. Karijeru je započeo 1984. u rodnom mu Osijeku igrajući za prvoligaša NK Osijek. U Osijeku je odigrao skoro 100 utakmica i postigao 40 golova. Uslijedio je prelaz u redove jačeg hrvatskog kluba
NK Dinamo. Iako je tamo ogovaran da se malo zalaže u igri i podosta je spor, uspio je zabilježiti sjajne rezultate sa klubom i 1991. godine otišao je u španjolsku Primeru, u Sevillu. U tom je gradu i klubu proveo sljedećih 5 godina i u tom razdoblju postao ikona kluba, zabivši 76 pogodaka u 153 nastupa za klub. Prije europske smotre 96. u Engleskoj kupio ga je veliki Real Madrid. Tamo je Šuker osvojio naslov prvaka Španjolske 1997., pa onda i Ligu prvaka 1998. Tu godinu pamtit će i po Svjetskom prvenstvu u Francuskoj gdje je sa 6 golova u 7 utakmica odveo svoju zemlju do 3. mjesta u svijetu, dok je on sam dobio nagradu Zlatna kopačka koja se dodijeljuje najboljim strijelcima Svjetskog prvenstva.

Završetkom španjolske epizode karijera mu je poprimila drugačiji oblik. Kako je već ušao u 30-e počeo je brže mijenjati klubove. Tako je bio nakratko u Arsenalu, pa je uslijedio West Ham United, zatim 1860 München. Na europsko prvenstvo 2000. godine nije se uspio plasirati nastavljajući prokletstvo svjetske bronce koje je prije Hrvatske započela Bugarska, a nakon toga nastavila Turska. Na Mundial 2002. uspio se plasirati, ali je odigrao tek 64 minute u porazu od Meksika. Nakon toga, više nije igrao za reprezentaciju.

U reprezentaciji je u 69 utakmica postigao 45 pogodaka i time postavio teško savladiv rekord. Prvi mu pratitelj Goran Vlaović ima čak 30 golova manje. Šuker pamti i nastup u plavom dresu Jugoslavije. Bilo je to 1991., a odigrao je 2 utakmice i postigao 1 gol. Debi u kockastom dresu zabilježio je protiv Rumunja.

## [uredi] Zanimljivosti

- Nakon okončanja karijere osnovao je akademiju Davor Šuker Soccer Academy u Zagrebu.
- Neko se vrijeme bavio i karijerom velikog hrvatskog talenta Nike Kranjčara.
- Legendardni Pelé uvrstio ga je u svoj popis 125 najboljih nogometaša svih vremena.
- Podrijtelom je Davor Šuker, kao Robert i Niko Kovač iz Livna (Herceg Bosanska Županija, BiH). Ivan Šuker, ministar financija Republike Hrvatske, je rodom iz istog sela (Lištani) kao Davorov otac.

Sastav Hrvatske na SP 2002.

1 Stipe Pletikosa | 2 Anthony Šerić | 3 Josip Šimunić | 4 Stjepan Tomas | 5 Milan Rapaić | 6 Boris Živković | 7 Davor Vugrinec | 8 Robert Prosinečki | 9 Davor Šuker | 10 Niko Kovač | 11 Alen Bokšić | 12 Tomislav Butina | 13 Mario Stanić | 14 Zvonimir Soldo | 15 Danijel Šerić | 16 Jurica Vranješ | 17 Robert Jarni | 18 Ivica Olić | 19 Goran Vlaović | 20 Dario Šimić | 21 Robert Kovač | 22 Boško Balaban | 23 Vladimir Vasilj
Izbornik: Mirko Jozić

Sastav Hrvatske na SP 1998.

1 Dražen Ladić | 2 Petar Krpan | 3 Anthony Šerić | 4 Igor Štimac | 5 Goran Jurić | 6 Slaven Bilić | 7 Aljoša Asanović | 8 Robert Prosinečki | 9 Davor Šuker | 10 Zvonimir Boban | 11 Silvio Marić | 12 Marijan Mrmić | 13 Mario Stanić | 14 Zvonimir Soldo | 15 Igor Tudor | 16 Ardian Kozniku | 17 Robert Jarni | 18 Zoran Mamić | 19 Goran Vlaović | 20 Dario Šimić | 21 Krunoslav Jurčić | 22 Vladimir Vasilj
Izbornik: Miroslav Blažević

Sastav Hrvatske na EP 1996.

1 Dražen Ladić | 2 Nikola Jurčević | 3 Robert Jarni | 4 Igor Štimac | 5 Nikola Jerkan | 6 Slaven Bilić | 7 Aljoša Asanović | 8 Robert Prosinečki | 9 Davor Šuker | 10 Zvonimir Boban | 11 Alen Bokšić | 12 Marijan Mrmić | 13 Mario Stanić | 14 Zvonimir Soldo | 15 Dubravko Pavličić | 16 Mladen Mladenović | 17 Igor Pamić | 18 Elvis Brajković | 19 Goran Vlaović | 20 Dario Šimić | 21 Igor Cvitanović | 22 Tonči Gabrić
Izbornik: Miroslav Blažević

Dobavljeno iz "http://hr.wikipedia.org../../../d/a/v/Davor_%C5%A0uker_2e4d.html"

Kategorija: Hrvatski nogometaši

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- Bosanski
- Deutsch
- English
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Svenska
- Türkçe
- 中文